डेली एक्टिव यूजर 70% कम हुए; लोग ऐप पर रोजाना सिर्फ 4 मिनट बिता रहे
Instagram Threads App Vs Twitter Social Media Popularity Comparison  ट्विटर के विकल्प के रूप में इस महीने की शुरुआत में सामने मेटा ने सोशल मीडिया ऐप थ्रेड्स लॉन्च किया था। लेकिन तीन हफ्तों में ही यूजर्स के बीच इस ऐप की लोकप्रियता
ट्विटर के विकल्प के रूप में इस महीने की शुरुआत में सामने मेटा ने सोशल मीडिया ऐप थ्रेड्स लॉन्च किया था। लेकिन तीन हफ्तों में ही यूजर्स के बीच इस ऐप की लोकप्रियता तेजी से कम हुई है। मार्केट इंटेलिजेंस फर्म सेंसर टॉवर के अनुसार, प्लेटफॉर्म ने डेली एक्टिव यूजर्स की संख्या में अपने उच्चतम स्तर से करीब 70% की गिरावट दर्ज की है।
फोर्ब्स की रिपोर्ट के अनुसार, थ्रेड्स के डेली एक्टिव यूजर्स 1.3 करोड़ हैं, जो 7 जुलाई को 4.4 करोड़ थे। सेंसर टॉवर के अनुसार, यूजर्स द्वारा एप पर बिताया औसत दैनिक समय केवल 4 मिनट है। जबकि लॉन्चिंग के दिन यह समय 19 मिनट का था। मेटा ने थ्रेड्स को 5 जुलाई को लॉन्च किया था। कंपनी के अनुसार, लॉन्चिंग के एक हफ्ते में ही 10 करोड़ यूजर्स जुड़े थे। वहीं, ट्विटर पर 20 करोड़ एक्टिव यूजर्स हैं और औसत समय 30 मिनट है।
वॉट्सएप: अब 15 लोगों के साथ कर सकेंगे ग्रुप कॉल
मेटा के स्वामित्व वाला मैसेजिंग प्लेटफॉर्म वॉट्सएप आईओएस बीटा पर एक नया फीचर ला रहा है, जो यूजर्स को 15 लोगों तक ग्रुप कॉल शुरू करने की मंजूरी देगा। डब्ल्यूएबीटाइंफो की रिपोर्ट के अनुसार, वॉट्सएप ने पिछले साल घोषणा की थी कि यूजर्स वॉट्सएप ग्रुप पर 32 लोगों के साथ जुड़ सकते हैं, लेकिन ग्रुप कॉल पर सिर्फ 7 लोगों को ही जोड़ा जा सकता था। अब कंपनी ने इस लिमिट को बढ़ा दिया है। अब आप एक बार में 15 लोगों के साथ ग्रुप कॉल कर सकते हैं।
ट्विटर का लोगो बदलेगा
एलन मस्क ट्विटर का लोगो बदलने जा रहे हैं। नीली चिड़िया की जगह नया लोगो ‘X’ हो सकता है। मस्क ने लिखा है- ट्विटर अपना लोगो बदलकर ‘X’ कर देगा और सभी पक्षी गुम हो जाएंगे। मस्क ने वीडियो शेयर किया। इसमें ट्विटर का लोगो एक्स में बदलते दिख रहा है। उन्होंने लिखा, यदि आज रात एक अच्छा एक्स लोगो पोस्ट हुआ, तो हम कल इसे लाइव कर देंगे।